Pembroke (Wales)

Pembroke (walisisk: Penfro)Griffiths, Bruce; Jones, Dafydd Glyn, red. (2003): Geiriadur yr Academi. Bruce: University of Wales Press. ISBN 9780708311868. er en by og et samfunn i Pembrokeshire. Den var tradisjonelt administrasjonssenteret i grevskapet, men det er nå flyttet til Haverfordwest. I henhold til folketellingen i 2021 har det 7 974 innbyggere.«Pembroke in Pembrokeshire (Wales / Cymru)», City Population

Den viktigste severdigheten er ruinene av Pembroke Castle, som var fødestedet til Henrik Tudor, som senere ble Henrik VII av England. Han var grunnleggeren av Tudor-dynastiet, og Storbritannias eneste walisiske konge.Birthplace of Henry VII, Pembroke Castle Pembroke Castle er et av Wales’ største og best bevarte festninger, og det eneste i Storbritannia som står over en naturlig hule. Festningen ble først bygget som en normannisk motte-and-bailey rundt 1093 som en del av å befeste kontrollen over nylig erobrede territorier i Wales. Omtrent et århundre senere ble det gjenoppbygd i stein av William Marshal, 1. jarl av Pembroke.«Pembroke Castle: Birthplace of Henry VII», The Tudor Travel Guide

Byens havn, Pembroke Dock, har fått status som en egen by.

 Toponymi 
Navnene på både byen og grevskapet Pembrokeshire har en felles opprinnelse; begge er avledet fra Cantref Penfro. Første del, cantref, er en eldre betegnelse for en walisisk landinndeling. Pen, «hode» eller «ende», og bro, «region, land», som har blitt tolket til å bety enten «Landets ende»Charles, B.G. (1992): The Placenames of Pembrokeshire, National Library of Wales, Aberystwyth, ISBN 0-907158-58-7; s. 671 eller «nes»,Lewis, Samuel (1833): A Topographical Dictionary of Wales. Bind 2. s. 2N. noe som gir mening ved å se på et kart.

 Geografi 
Pembroke ligger på en halvøya bestående av kalkstein i Sør-Pembrokeshire ved elvemunningen til elven Cleddau, flankert på alle sider av skog og dyrkbar jordbruksland. Byen ligger 13 km sør for grevskapsbyen Haverfordwest.

Byen ligger på hovedgaten Main Street, som er den eneste gaten som ligger innenfor de opprinnelige bymurene i Pembroke. Utenfor murene er det bygget boligfelt mot nord mot Pembroke Dock, mot øst mot Lamphey og mot sør. Vest for byen ligger landsbyen Monkton, som er en del som en del av samfunnet Pembroke.

Bydelen Pembroke Dock og Pembroke har en samlet befolkning på henholdsvis 9 663 «Pembroke Dock Community in Wales», City Population pluss 7 974 innbyggere, totalt 17 637 (statistikk for 2021) og er som sådan et av de største befolkningssentrene i Vest-Wales.

 Referanser 

 Eksterne lenker 

Historisk informasjon og kilder, GENUKI

Kategori:Byer i Pembrokeshire